recursal/SuperWikiNEXT-32B huggingface dataset:
**Kraftsosialisme** er et norsk uttrykk som betegner en politisk retning innen Arbeiderpartiet som egentlig begynte i etterkrigstiden.

Kraftsosialistene i Arbeiderpartiet fikk mye av æren for bygging av velferdssamfunnet i Norge på massive, sentralt planlagte og politisk styrte vannkraftprosjekter. Det ble satt i gang flere store utbygginger der Norges vassdrags- og elektrisitetsvesen (NVE) stod for utbyggingen, og statsstyrt tungindustri stod for aluminiumproduksjon gjennom Norsk Hydro, som fikk flere nye fabrikker som Karmøy, Årdal og Sunndalsøra. I Mo i Rana ble byggingen av Norsk Jernverk påbegynt i 1946 og satt i drift i 1955. Dette var lenge før noen hadde begynt å drømme om olje og gass. 

På slutten av 60- og begynnelsen av 70-tallet fikk Norge debatten om vekst versus vern som en dyptgripende politisk sak. Da ble kraftsosialismen et negativ ladet begrep hos de som stod for vektlegging av naturvern.

Valgforsker og Ap-medlem Frank Aarebrot utfordret i 2010 Arbeiderpartiet til intet mindre enn å finne tilbake til arbeiderne, der kraftsosialisme er en hedersbetegnelse, og industripolitikken står i sentrum.

Referanser
----------

1. ↑
2. ↑
3. ↑
4. ↑
En kunstners palett
Fra konkurransedans
**Kunstart** er en måte å systematisere kunsten som uttrykksform. Kunstarter omfatter det kunstneriske og kreative. Det kan være vanskelig å skille mellom kunstarter og medier. Mediebegrepet omfatter det tekniske og kommunikative, mens kunstartbegrepet omfatter det kunstneriske og kreative. Noen vil kalle tegneserier et medium, andre en kunstart.

Kunstartene er forsøkt inndelt på denne måten:

Den første kunstart: Skulptur

Den andre kunstart: Malerkunst

Den tredje kunstart: Musikk

Den fjerde kunstart: Litteratur

Den femte kunstart: Dans og ballett

Den sjette kunstart: Drama, opera, scenekunst

Den sjuende kunstart: Film og animasjon

Den åttende kunstart: Radio-produksjoner 

Den niende kunstart: Tegneserier

Den tiende kunstart: Fotografi

Den ellevte kunstart: TV-produksjoner

Den tolvte kunstart: Grafisk kunst, gravering, tegning, mosaikk, typografi

Den trettende kunstart: Arkitektur, landskapsarkitektur, hagekunst, by- og regionutforming 

Den fjortende kunstart: Brukskunst, industriell kunst, industrielt design

Den femtende kunstart: Videokunst, musikkvideo

Den sekstende kunstart: Videospill

Den syttende kunstart: Rollespill

Portal: Kunst

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NDL
 |
Lagene i atmosfæren.
**Eksosfæren** er det øverste laget av jordens atmosfære. Navnet kommer av det greske ordet *exo* som betyr *utside*. Eksosfæren ligger over termosfæren og begynner mellom 500 og 1000 km over jordoverflaten. Det er bare fra eksosfæren at atmosfæriske gasser, atomer og molekyler til en viss grad kan forlate atmosfæren og havne i det ytre rom. De vanligste gassene i eksosfæren er de lette gassene som hydrogen og helium, og enkelte oksygenatomer i det laveste nivået av laget. 

Atmosfæren i dette laget er så pass tynn at satellitter kan kretse rundt Jorda, men de vil likevel oppleve atmosfærisk friksjon. 

| * v
* d
* r
Jordens atmosfære |
| --- |
| Sfærer og pauser | Troposfæren **·** (pause) **·** Stratosfæren **·** (pause) **·** Mesosfæren **·** (pause) **·** Termosfæren **·** (Eksobasen) **·** Eksosfæren |
| Relaterte artikler | Ozonlaget **·** Turbopausen **·** Ionosfæren |
| Kategori |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** NKC
 |
**Luis Augusto Turcios Lima** (født 23. november 1941, død 2. oktober 1966) var en offiser fra Guatemala og var en av lederne for gerilja-opprørernes væpnede styrker (FAR). 

Luis Turcios gikk inn i det guatemalanske militæret og forble der i nesten 15 år, før han ble uteksaminert som fenrik. Han har mottatt commando-trening det amerikanske Fort Benning, i delstaten Georgia. Han deltok i det militære opprører som begynte den 13. november 1960 mot daværende president Miguel Ydígoras, etter endt militærtjeneste i Petén. Han var kommandant for gerilja-organisasjonen Unidad Revolucionaria Nacional Guatemalteca under borgerkrigen i Guatemala som begynte på 1960-tallet.

Han døde i 1966 i en bilulykke i sin egen Austin Mini Cooper, da en bombe som var plassert inni bilen hans eksploderte.

Referanser
----------

1. ↑   Autorités BnF, oppført som Luís Turcios Lima, BNF-ID 12555391h[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Panserbrytende ammunisjon** er en type ammunisjon som er spesielt laget for å penetrere blant annet panserede kjøretøyer, skuddsikre vester, stridsvogner og betong.

Størrelsen på ammunisjonen kan være fra pistolkaliber helt opp til stridsvognammunisjon.

Delen av ammunisjonen som penetrerer er av et materiale med veldig høy tetthet som er designet slik at den opprettholder sin form og har maksimal mengde energi så dypt som mulig inn i målet.

Rifle- og pistolammunisjon generelt er bygget opp av en hard penetrator, for eksempel herdet stål eller wolfram karbid. Denne penetratoren er dekket av et mykere materiale, for eksempel kobber. Ved treff vil kobberbelegget bli knust, mens penetratoren fortsetter å penetrere målet.
Grunnen til at hele prosjektilet ikke er laget av samme materiale som penetratoren er fordi siden materialet er så hardt at det ville det slitt ut løpet på våpenet på relativt kort tid.

Fly- og stridsvognammunisjon har av og til en kjerne av en utarmet uran. Fordelen med denne urankjernen er i tillegg til høy egenvekt (som gir høy anslagsenergi) og hardhet blant annet at den selvantenner ved treff, noe som avgir en høy varmeenergi på et lite område på panseret til målet. Noen typer av panserbrytende ammunisjon inneholder også eksplosiver eller selvantennende spiss.

Se også
-------

* Sporlys
* Brannstiftende ammunisjon
* Eksplosiv patron
**De slovakiske malmfjellene** (slovakisk: *Slovenské rudohorie*; ungarsk: *Gömör–Szepesi-érchegység*; tysk: *Slowakisches Erzgebirge*) er et utstrakt fjellområde i regionene Spiš og Gemer i Slovakia, samt en mindre del som strekker seg inn i det nordlige Ungarn. Fjellene hører til De indre Vest-Karpatene i fjellkjeden Karpatene.

De slovakiske malmfjellene dekker det meste av det sentrale Slovakia, og er den største fjellkjeden i landet når det gjelder areal. Fjellene grenser i nord til Lave Tatra, i vest til Slovenské stredohorie (Det slovakiske sentralhøylandet) og i sør og øst til Juhoslovenská kotlina (Den sørslovakiske depresjonen). Økonomisk har fjellene hatt stor betydning på grunn av malm og andre mineralavsetninger, men mange av gruvene er nå nedlagt.

Høyeste punkt er Stolica på 1 476 moh. Lengden øst-vest er ca. 135 km og bredden varierer fra 25 til 40 km. Arealet er om lag 4 000 km². Relieffet er for det meste platålignende, bare mot sør får landskapet karakter av et fjellandskap med større høydeforskjeller.

Inndeling
---------

De slovakiske malmfjellene har ingen hovedkam. Fjellene omfatter følgende landskap, som alle, bortsett fra de to karstområdene (*kras*), er tett skog:

* Veporské vrchy (Veporfjellene)
* Spišsko-gemerský kras (Spiš-Gemer Karst)
* Stolické vrchy (Stolicafjellene)
* Revúcka vrchovina (Revúcahøylandet)
* Volovské vrchy (Volovecfjellene)
* Čierna hora (De svarte fjellene)
* Rožňavská kotlina (Rožňavabekkenet)
* Slovenský kras og Nord-Borsod Karst (ungarsk *Észak-Borsodi karszt* ligger nord i Ungarn)

Vernede områder
---------------

I De slovakiske malmfjellene finnes Muránska planina nasjonalpark, Slovenský kras nasjonalpark og Slovenský raj nasjonalpark.

Referanser
----------

1. ↑  «Slovenské rudohoří (rudohorie)». *www.treking.cz*. Besøkt 19. januar 2020.

Eksterne lenker
---------------

* (en) Slovak Ore Mountains – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** SUDOC **·** NKC **·** GeoNames
 |
**Löberöd** er et tettsted i Eslöv kommune og Höör kommune i Skåne län i Sverige. I 2010 hadde tettstedet 1 127 innbyggere, hvorav 1 116 i Eslöv kommune og 11 i Höör.

Historie
--------

Stasjonssamfunnet Löberöd, beliggende i Frosta härad, dæværende Malmöhus län, oppstod etter byggingen av Ystad-Eslövs järnväg (YEJ), som ble ferdigstilt i 1866.
YEJ ble overtatt av staten i 1941 og persontrafikken på strekningen Tomelilla-Löberöd-Eslöv opphørte i 1981 (godstrafikken ble nedlagt allerede i 1975).

I 1899 ble Löberöds *municipalsamhälle* etablert, det var delt mellom kommunene Hammarlunda og Högseröd. Som en kuriositet kan nevnes at stedets idrettsplass, som lå i umiddelbar nærhet til tettstedet lå i Gudmuntorp kommune. I 1952 ble Löberöd kommune dannet gjennom sammenslåing av Hammarlunda, Högseröd og Harlösa kommuner, hvoretter *municipalsamhället* ble oppløst ved årsskiftet 1954/55. Siden 1971 tilhører Löberöd Eslöv kommune. En kilometer vest for Löberöd ligger Löberöds slott.

Industrihistorie
----------------

* Löberöds Andelsmejeri var i drift fra 18. januar 1892 til 31. desember 1969.

Kjente personer fra Löberöd
---------------------------

* Herman Österlund, (1873–1964), kunstner.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 22. mars 2016.

Eksterne lenker
---------------

* Löberöd i Eslövsguiden

| * v
* d
* r
Eslöv kommune i Skåne län i Sverige |
| --- |
|  | Billinge **·** Eslöv **·** Flyinge **·** Gårdstånga **·** Harlösa **·** Hurva **·** Kungshult **·** Löberöd **·** Marieholm **·** Stehag **·** Stockamöllan **·** Väggarp **·** Örtofta |  |

|  |  |
| --- | --- |
| Oppslagsverk/autoritetsdata | GeoNames
 |
Löderup kirke
**Löderup** er et tettsted i Ystad kommune i Skåne län i Sverige. I 2010 hadde tettstedet 550 innbyggere.

Noen kilometer lenger sørover langs kysten ligger Löderups strandbad. Den opprinnelige Löderup kommune (i Ingelstads härad), som siden 1927 innbefatteet hoveddelen av Löderup municipalsamhälle (resten tilhørte Hörup kommune), ble i 1952 utvidet med de tidligere kommunene Hörup og Valleberga, hvoretter *municipalsamhället* ble oppløst ved årsskiftet 1958/59. Löderups kommun ble i 1971 innlemmet i Ystads kommun, og ble dermed overført fra daværende Kristianstads län til Malmöhus län. Stedet fikk jernbaneforbindelse gjennom Ystad-Gärsnäs järnväg (YGJ), som ble åpnet i 1894. I 1905 ble den slått sammen med Gärsnäs-S:t Olofs järnväg (GStOJ) til Ystad-Gärsnäs-S:t Olofs järnväg (YGStOJ, overtatt av staten i 1941 og nedlagt i 1970).

Löderup har blitt kjent blant allmennheten gjennom Henning Mankells kriminalromaner. Hovedpersonen Kurt Wallanders far bor der. 

Om sommeren vokser Löderup kraftig, det er nesten like mange gjestesenger som det er innbyggere. I tillegg er det plass til ca. 200 enheter på campingplasser og det er over 300 fritidsboliger.

Kjente personer fra Löderup
---------------------------

* Nils Nordén (1861–1922), arkitekt
* Ola Billgren (1940–2001), kunstner (født i København, men oppvokst i Löderup)

Referanser
----------

1. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 24. mars 2016.

Eksterne lenker
---------------

* Loderup.nu
* Loderupturism.se

  


| * v
* d
* r
Ystad kommune i Skåne län i Sverige |
| --- |
|  | 
* Glemmingebro
* Hedeskoga
* Köpingebro
* Löderup
* Nybrostrand
* Stora Herrestad
* Svarte
* Sövestad
* Ystad

 |  |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
Kart over opprør, blant annet *de røde øyenbryns opprør*
**De røde øyenbryns opprør** (tradisjonell kinesisk: 赤眉之亂, forenklet kinesisk: 赤眉之乱, pinyin: *Chìméi Zhī Lùan*, fra 18 til 27 e.Kr.) var et bondeopprør ledet av det kinesiske hemmelige selskap «De røde øyenbryn» under Han-dynastiet. Det bar dette navnet fordi det medlemmer farvet øyenbrynene røde, antagelig med vannfast henna.[] I første del av Han-dynastiets tid ble kårene for bøndene stadig verre. Mange av fattigbøndene organiserte seg i dette hemmelige selskapet, og etter at Guleelven to ganger på kort tid hadde utløst ødeleggelser ved å finne nye elveutløp, og stor nød brøt ut, gjorde de opprør.[]

Vidtgående ødeleggelser fulgte. Kamphandlingene fant for det meste sted i det som i dag er provinsene Henan og Shaanxi, men konsekvensene ble følt, eller utnyttet, også i Shandong, Gansu, Hubei og Sichuan. Det sistnevnte området, kalt *Shu*, var ikke del av opprøret, men så sitt snitt til å løsrive seg fra keisermakten. 

Etter at Wang Mang hadde avsatt den sittende keiser, ble bondeopprøret slått ned. En allianse av landeiere og tilhengere av Han-dynastiet klarte å slå ned opprørene, og gjeninnsette Han-regimet i 25 e.Kr.

Litteratur
----------

* Hans Bielenstein: «Wang Mang, the restoration of the Han dynasty, and Later Han». I: Denis Twitchett, Michael Loewe (red.): *The Cambridge History of China.* Bind 1. Cambridge, 1986, s. 223ff.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Gretsch trommesett Foto: Alexander Lindbäck
Gretsch gitar
**That Great Gretsch Sound** er et amerikansk produksjonsselskap som produserer gitarer, basser og slagverk.

Selskapet ble startet da Friedrich Gretsch, en immigrant fra Mannheim, Tyskland, grunnla en liten butikk i Brooklyn, New York i 1883. Før han døde uventet i 1895, skapte Friedrich Gretsch et dynasti som skulle vare til denne dagen og utover.

I 1935 kom Duke Kramer inn i selskapet. Fred Gretsch sr. ble pensjonert fra selskapet i 1942. Gretschs sønner Fred jr. og William «Bill» – som begge hadde vært aktiv i bransjen siden 1927 – var godt forberedt på å overta ledelsen.

Populariteten av rock 'n' roll som ble innledet med Bill Haley og Elvis Presley og fortsatte med The Beatles, The Rolling Stones og mange andre musikere, gjorde at selskapets popularitet vokste. Eksplosjonen av rockabilly og rock 'n' roll på 1950- og 1960-tallet, tiltrakk berømte Gretsch-spillere som George Harrison, Bo Diddley, Chet Atkins og Charlie Watts.

I dag er Gretsch trommer og gitar et ofte brukt instrument blant studiomusikere og plateartister. Malcolm Young i AC/DC benytter eksempelvis Gretsch gitarer på alle konserter og plateinnspillinger.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Gretsch – kategori av bilder, video eller lyd på Commons Rediger på Wikidata
* Slgaverk, drum-world.com
* Gitarer, gretschguitars.com
* Slagverk, gretschdrums.com
* Gretsch-historie

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** BNF **·** BNF (data)
 |
***The Amateur Detective*** er en amerikansk stumfilm fra 1914, regissert av Carroll Fleming.

Handling
--------

Jane ser på seg selv en ny Sherlock Holmes, og Pat er hennes beundrer. De tror at de har oppdaget et «komplott» rundt Mr. Wise, Janes arbeidsgiver. I virkeligheten er en rekke mystiske tegn de har oppdaget på et gjerde egentlig Jacks hemmelige språk til Betty, kjæresten hans. Betty og Jack oppdager at Jane har forvekslet de uskyldige hieroglyfene deres med merkelige signaler som de tror kommer fra en gruppe kriminelle.

Så de planlegger å gjøre Bettys far bekymret, fordi han ikke støtter forholdet mellom Jack og Betty. De planlegger at Jack burde maskere seg som en detektiv, løse problemene rundt en kriminell gjeng, og deretter be faren hennes om å få Betty som hans belønning etter å ha løst saken. Men Pat avklarer imidlertid saken, ved å arrestere den unge helten alt for tidlig.

Skuespillere
------------

* Carey L. Hastings som Jane.
* Ernest C. Warde som Pat.
* J.S. Murray som Mr. Wise.
* Muriel Ostriche som Betty Wise.
* Harris Gordon som Jack, kjæresten til Betty.

Referanser
----------

1. ↑  The Amateur Detective

Eksterne lenker
---------------

* (en) *The Amateur Detective* på Internet Movie Database Rediger på Wikidata

* (en) *The Amateur Detective* på Silent Era Rediger på Wikidata
Medlemslandene i De sentralafrikanske staters økonomiske fellesskap er markert med blått på kartet
**De sentralafrikanske staters økonomiske fellesskap** (fransk: *Communauté Economique des Etats de l’Afrique Centrale*, CEEAC) er en regional økonomisk samarbeidsorganisasjon for land i Sentral-Afrika. Organisasjonen har som mål å etablere et sentralafrikansk fellesmarked, men er også engasjert i arbeid for å fremme fred og i sikkerhet. Hovedkontoret ligger i Libreville i Gabon.

Fellesskapet ble avtalt i 1981 med utgangspunkt i Den sentralafrikanske toll- og økonomiunionen (UDEAC), ble etablert i 1983 og kom formelt i virksomhet fra 1985. Samarbeidet ble imidlertid lidende av dårlig evne blant medlemslandene til å bidra økonomisk og av væpnede konflikter. I 1999 ble Det sentralafrikanske staters økonomiske fellesskap gjort til del av Den afrikanske unions afrikanske økonomiske fellesskap.

Medlemsland
-----------

Ti land er med i CEEAC:

* Angola
* Burundi
* Den demokratiske republikken Kongo
* Den sentralafrikanske republikk
* Ekvatorial-Guinea
* Gabon
* Kamerun
* Kongo
* São Tomé og Príncipe
* Tsjad

Rwanda gikk ut av organisasjonen i 2007.

Referanser
----------

1. ↑  Akonor, Kwame: *African Economic Institutions*, London: Routledge, 2010, s. 73 og 76.
2. ↑  «History and Background» Arkivert 14. desember 2007 hos Wayback Machine. Den afrikanske union.
3. ↑  «Etats Membres» Arkivert 20. oktober 2012 hos Wayback Machine. Communauté Economique des Etats de l’Afrique Centrale.

Eksterne lenker
---------------

* Offisielt nettsted Rediger på Wikidata

* (en) Economic Community of Central African States – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** SUDOC
 |
***Mississippis herre*** (engelsk: *The Master of the Mississippi*) er en Disney-tegneseriehistorie skrevet og tegnet av Don Rosa. Den ble første gang utgitt i «her er dit liv, Joakim» (Danmark)
August 10, 1992. Mississippis herre er kapittel to i Skrue McDucks liv og levnet

Handling
--------

I New Orleans møter Skrue McDuck onkelen sin, onkel Angus McDuck. sammen drar de ut for å lete etter en forsvunnet elvebåt, «Svanen», som hadde gull i lasten. Sammen med Petter Smarts bestefar, Julius Smart, tar de opp jakten på skatten. Men de har en sleip konkurrent: E. G. McBacon, som får hjelp av B-gjengens bestefedre. Etter diverse forviklinger kommer de endelig over Svanen. Den ligger begravd under en gård, etter at elva skiftet løp. Det hele ender med at B-gjengen fengsles og myndighetene beholder skatten. Men Skrue og co får i det minste dusør for å ha fakket B-gjengen.

Angus McDuck trekker seg tilbake som elvebåtkaptein og blir forfatter i stedet. Skrue og Julius tar over bedriften, og tar innersvingen på B-gutta nok en gang. Men elvebåten blir vraket, og Skrue bestemmer at dette livet ikke er noe for ham. derfor setter han kursen mot vest, som fyrbøter på Kanonkulelinjen.

Det er i denne episoden at Skrue får idéen til å skaffe en, binge full av penger, gjennom en kommentar Angus kommer med mot slutten.

Barks-kjennetegn
----------------

Skrues eventyr på Mississippi ble omtalt i tre Barks-historier:

* «Det stor elvebåtracet» (DD nr. 2-4/1961)
* «Onkel Skrues fantastiske elvekappløp» (Pocket nr. 4 fra 1969, og "Gylne streker" fra 1989)
* «Havfruedronningen» (Månedshefte nr. 3/1968)

Herfra hentet Rosa figuren E.G. McBacon og B-gjengen.
Det faktum at Skrue tok arbeid på et tog for å forlate byen, ble nevnt i «Kvegkonge-kvaler» (DD nr. 18-20/1968) Historien om «Svanen» er en gammel vandrehistorie fra Louisville-området.

Eksterne lenker
---------------

 Arkivert 5. november 2015 hos Wayback Machine. at the INDUCKS
Katalansk gjeterhund
**Katalansk gjeterhund** er en mellomstor vokterhund som stammer fra Catalonia, der den tradisjonelt har blitt brukt til å gjete, vokte og forflytte får, kyr og hester i de katalanske Pyreneene. Rasen er også kjent under navnene **Perros de Pastor Catalan** og **Gos d’Atura Catala**.

Rasen ble foretrukket for sine gode gjeteregenskaper. Den ble ofte sendt alene med dyrene på beite. Hundene er selvstendige, og tar initiativ til å løse situasjoner. Rasen beskrives som tapper og modig. Dette kan i praksis bety at hunden vil forsvare seg og sine om så med livet som innsats.
Hunden tåler varme, kulde og andre værforhold godt. Den kan – som andre gjeterhunder – arbeide under ekstreme forhold til tross for sparsom foring. 

Hunden er svært knyttet til sin gjeter (og familie/flokk). Det sies at den gjør alt for dem – **om den mener det er nødvendig**.
Det er en aktiv, livlig og intelligent hund, som gjerne tar initiativ til aktivisering. 
Hunden trenger mye mosjon samt mental stimulans og aktivisering. En understimulert katalansk gjeterhund sysselsetter gjerne seg selv. Dens påfunn er ikke alltid etter eiers ønske.

I Sverige brukes hunden til gjeting, agility, lydighet og sporarbeid, med varierende resultater, og som selskapshund. Selv om rasen er intelligent og lettlært, er det viktig med gjentakelse av øvelser som skal utføres likt hver gang.

Rasen kan være reservert og mistenksom mot fremmede. Hundene kan oppfattes som usosiale og uinteressert i fremmede. De skal allikevel ikke være aggressive. Egenskapene er sannsynligvis utviklet fordi hunden skulle beskytte dyrene mot tyver på to og fire ben, og ellers passe på familie/bosted.

Utseende
--------

Pelsen er relativt lettstelt: strie dekkhår og rikelig med underull. Når hunden feller valpepelsen kreves daglig gjennombørsting fordi det danner seg mye floker. Som voksen trenger hunden en gjennombørsting en gang i uken.

Mankehøyden er 45-53 cm på tisper, 47-55 cm på hanner. Hunden skal fremstå som lenger enn den er høy: forholdet mellom kroppslengde og mankehøyde skal være omtrent 8:9. En voksen hund veier ca. 20-25 kg.

Hunden i Norden
---------------

Rasen kom til Sverige i 1997, og i august 2007 var det 106 eksemplarer registrert. I Norge var det i underkant av 10 hunder ved utgangen av 2008.

Rasenavnet
----------

Rasen heter *Gos d'Atura Català* på katalansk, *Pastor catalán* på spansk, *Catalonian Shepherd* på engelsk. På svensk har rasen kjælenavnet Gos.
*Gos d'Atura Català* betyr katalansk gjeterhund: gos er hund, aturar er å gjete, og Català er Catalonia.

Referanser
----------

1. ↑  «Katalansk gjeterhund». *Hunderase.no*. 3. november 2014. Besøkt 22. desember 2014.

Eksterne lenker
---------------

* Rasebeskrivelse Katalansk gjeterhund, Norsk Kennelklubb]
* Svensk rasekompendium
* Svensk raseklubb
**Gandsfjord Karateklubb** er en karateklubb som holder til i Sandnes Kampsportsenter sine lokaler i Sandnes.

Gandsfjord Karate Klubb ble startet i 1993 og har 2016 ca. 100 medlemmer i alle aldre. Klubben ble startet av hovedtrener shihan Jarle Sundvor som har mer enn 40 års erfaring fra karate. Klubbleder er sempai Tommy Thidesen, 1. dan.

I klubben legges det vekt på et godt miljø, og har de siste årene fått flere voksen medlemmer som trener jevnt og godt. Med jevne mellomrom arrangeres turer, temakvelder og lignende.

Klubben er medlem av Norges Kyokushin Karate Organisasjon (NKKO), som er stilartsforbund, og Norges Kampsportforbund (NKF) som er tilknyttet Norges Idrettsforbund.

For medlemmer betyr dette at de kan delta på stevner, leirer og kurs både i regi av NKKO og NKF, samt at de er dekket av en forsikring.

Referanser
----------

1. 1 2  Om klubben Arkivert 1. desember 2015 hos Wayback Machine. Klubbens nettsider

Eksterne lenker
---------------

* Offisielt nettsted Rediger på Wikidata
**Harald Inge Nyland** (født 15. mai 1942, død 15. februar 2023) var en norsk professor i medisin ved Universitetet i Bergen og overlege ved Haukeland universitetssykehus.

Nyland var dr. med. Han var fra 1972 vært tilknyttet Nevrologisk avdeling ved Haukeland universitetssykehus. I sin forskning arbeidet Nyland særlig med multippel sklerose. Ved Haukeland universitetssykehus bidro Nyland til oppbyggingen av et tverrfaglig fagmiljø for forskning på multippel sklerose, samt andre immunologiske sykdommer i hjernesystemet. Mot slutten av sin karriere arbeidet han med Myalgisk Encefalopati.

Kongen utnevnte i 2006 Nyland til ridder av 1. klasse av St. Olavs Orden.

Referanser
----------

1. ↑  ««Han hadde en personlighet med smittende entusiasme»». *Bergens Tidende*. 21. februar 2023.
2. ↑  Geir André Bakke: «Utnemnd til Ridder: Kongeleg heider til Harald Nyland» Arkivert 21. oktober 2007 hos Wayback Machine. Helse Bergen HF.
3. ↑  Camilla Crone Leinebø: «Harald Inge Nyland slått til ridder» Arkivert 21. oktober 2007 hos Wayback Machine. Helse Bergen HF.

Eksterne lenker
---------------

* (no) Publikasjoner av Harald Nyland i forskningsdokumentasjonssystemet CRIStin
* (no) Publikasjoner av Harald Nyland i BIBSYS

|  |  |
| --- | --- |
| Oppslagsverk/autoritetsdata | VIAF **·** ORCID **·** CRIStin
 |
**Daniel Gottlieb Treu** (også *Daniele Teofilo Fedele*; født 1695 i Stuttgart. død 7. august 1749 i Breslau) var en tysk fiolinist og komponist fra seinbarokken.

En viktig lærer for Treu var Johann Sigismund Kusser, som hadde et seks år langt opphold i Paris og et samarbeid med Jean-Baptiste Lully bak seg. Takket være hertugen av Württemberg fikk Treu muligheter til et to år langt opphold i Venezia, og kom der i kontakt med Antonio Vivaldi og Antonio Biffi. Siden Treu raskt behersket den italienske stilen, utnevnte *Teatro S. Angelo* ham til sin *Compositore*. Etter oppholdet i Venezia, som varte fra 1725 til 1727, opptrådte han i Praha og Breslau med en italiensk operatrupp. Fra 1740 var han kapellmester hos grev Karl von Schaffgotsch.

Fire av Treus sceneverk stammer fra den tidlige perioden i Tyskland. Han skrev tolv operaer mens han var i Venezia, til de modne verkene hører *Caio Martio Coriolano*, *Don Chiscotte*, *Astarte «Endimione»* (med libretto av Pietro Metastasio) og *Ulisse e Telemaco*. 

Treu forfattet to læreverk på latin. Ifølge en selvbiografi skrev han en mengde verk av alle slag, men ikke noe er bevart. Heller ikke de to teoretiske avhandlingene er funnet igjen, men de ble beskrevet av Ernst Ludwig Gerber i 1800.

Referanser
----------

1. ↑   Gemeinsame Normdatei, GND-ID 132208644, besøkt 17. oktober 2015[Hentet fra Wikidata]
2. ↑   Répertoire International des Sources Musicales, RISM ID pe30007149[Hentet fra Wikidata]
3. ↑   Operone, Operone composer ID treu, besøkt 9. oktober 2017[Hentet fra Wikidata]
4. ↑   International Music Score Library Project, oppført som Daniel Gottlob Treu, IMSLP-identifikator Category:Treu,\_Daniel\_Gottlob, besøkt 9. oktober 2017[Hentet fra Wikidata]
5. ↑   oppført som Daniel Gottlob Treu, imslp.org, besøkt 9. oktober 2017[Hentet fra Wikidata]
6. ↑  (de) Robert Eitner: «Treu, Daniel Gottlieb». I *Allgemeine Deutsche Biographie* (ADB). Bind 38, Duncker & Humblot, Leipzig 1894, s. 580 f.

Eksterne lenker
---------------

* (en) Daniel Gottlieb Treu på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI **·** MusicBrainz
 |
**Kasusstyring** er når et verb eller en preposisjon sies å styre den grammatiske kasusen til det tilhørende substantivet. Det er svært sentralt i språk med mange kasus, som finsk og russisk. I det norske skriftspråket spiller det ikke lengre noen rolle, da kasussystemet i norsk har forsvunnet i stor grad. I enkelte dialekter som fortsatt bruker kasus, er det bruk av kasusstyring. De eneste restene av kasusstyring i norsk skriftspråk i dag er i frosne uttrykk. For eksempel «i live» som følge av at preposisjonen «i» styrte dativskasusen i tidligere norsk, og «live» er dativ av «liv».

I tysk
------

I tysk er kasusstyring utbredt. Følgende er eksempler på kasusstyring i tysk.

Verbet «helfen» («hjelpe») styrer dativ, dermed må det tilhørende substantivet være i dativ. I dette eksempelet «mir».

«Kannst du mir helfen?» («Kan du hjelpe meg?»)

Preposisjonen «wegen» («på grunn av») styrer genitiv, da må det tilhørende substantivet være i genitiv. I dette eksempelet «kosten», hvor den får den bestemte genitivsartikkelen «der». 

«wegen der Kosten» («På grunn av kostnadene»)

Merk at i muntlig tysk vil man ofte komme over at dativsbøyning brukes i stedet for genitiven, som kan forekomme i sistnevnte eksempel, men i det skriftlige språket står genitiven fortsatt sterkt, dermed får dette eksempelet genitivsbøyning.

Litteratur
----------

* Torbjørn Nordgård (1990). *Generativ syntaks: ei innføring via norsk*. Oslo: Novus. s. 89–93. ISBN 8270991651.

|  |  |
| --- | --- |
| Oppslagsverk/autoritetsdata | GND
 |
Portrett av Henrik Ibsen ca. 1863-64, tilhører Nasjonalbiblioteket.
**Daniel Georg Nyblin** også skrevet **Nyblinn** (født 6. august 1826, død 2. september 1910) var en norsk fotograf og tidligere skuespiller ved Christiania Theater.

Nyblin er særlig kjent for sine portretter blant annet av Henrik Ibsen. En stor del av arkivet etter Nyblin inngår i samlingen etter Botsfengselet hvor han hadde fotografert mer enn 10 000 fanger som såkalt «detektiv-fotograf».

Nyblin hadde atelier i Christiania fra 1866, først i Skippergata og senere i Karl den 12tes Gade. Etter hans død overtok enken firmaet og noen år senere sønnen Georg Andreas.

Kilder
------

* (no) Daniel Georg Nyblin i Fotografregisteret.

Eksterne lenker
---------------

* (en) Daniel Georg Nyblin – kategori av bilder, video eller lyd på Commons Rediger på Wikidata
* (no) Daniel Georg Nyblin hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** NMFF **·** KulturNav
 |
**Louise Christine Caroline** (født 17. februar 1764, død 2. august 1815) var en dansk prinsesse og salongvertinne. 

Hun var datter av Frederik Christian I av Slesvig-Holsten-Sønderborg-Augustenborg og Charlotte Amalie Vilhelmine av Slesvig-Holsten-Sønderborg-Pløn. Moren døde da hun var seks år gammel, og hun ble oppdratt sammen med sine brødre. Grunnet en skjevhet i ryggen var det ingen gifteplaner for prinsesse Louise, i stedet levet hun som farens favoritt og forgudet av sine brødre. 

Prinsessen var både velbegavet og velutdannet, skrev med lærde i inn- og utland og ble med tiden leder av en filosofisk salong på Augustenborg.

Da hennes bror hertug Frederik Christian II døde i 1814 og hun ikke kom så godt ut av det med enkertuginne Louise Augusta, la hun ut på en reise til Leipzig for å besøke broren Frederik Carl Emil. Hun besøkte også sin venninne Pauline av Anhalt-Bernburg (1769–1820) i Detmold samt sin pleiedatter prinsesse Charlotte av Schwarzburg-Sonderhausen i Arnstadt. Her døde hun på Prinzenhof den 2. august 1815 og ble bisatt i fyrstebegravelsen i byens Oberkirche. 

Ifølge sitt testamente ønsket hun å skjenke skolen i Augustenborg 4000 riksdaler, i erkjennelse av hva en god utdannelse hadde betydd for henne. Broren Frederik Carl Emil ble også særlig betenkt.

Referanser
----------

1. ↑   The Peerage, The Peerage person ID p562.htm#i5616, oppført som Luise von Schleswig-Holstein-Sonderburg-Augustenburg[Hentet fra Wikidata]
2. 1 2   thesaurus.cerl.org, besøkt 2. august 2018[Hentet fra Wikidata]
3. 1 2   The Peerage[Hentet fra Wikidata]
4. 1 2  Pedersen, Mikkel Venborg (2005). *Hertuger. At synes og at være i Augustenborg i 1700-1850*. København: Museum Tusculanums Forlag. s. 76–79.
5. ↑  H. P. CLAUSEN, JØRGEN PAULSEN (1980). «AUGUSTENBORGERNE. Slægt - Slotte - Skæbne» (PDF). *HISTORISK SAMFUND FOR ALS OG SUNDEVED*: 81–82.

|  |  |
| --- | --- |
| Oppslagsverk/autoritetsdata | Geni **·** VIAF **·** GND
 |
Slottruinene på toppen av klippen over Pelham Crescent med St. Marias kapell (i midten).   Ross Burgess (2005)
**Hastings Castle** er en borgruin i Hastings i East Sussex i England. 

Den første borgen ble bygget i forbindelse med normannernes invasjon i 1066. Vilhelm av Normandie beordret før og rett etter invasjonen bygging av tre borganlegg: Pevensey Castle i september 1066, Hastings Castle rett før slaget ved Hastings og Dover Castle noen dager etter slaget. Hastings Castle ble først bygget som en motte-and-bailey. I 1070 beordret Vilhelm bygging av en ny borg i stein. Et kapell viet til jomfru Maria ble bygget samtidig. 

Greven av Eu kontrollerte borgen i det meste av den normanniske perioden, men Johan uten land beordret det ødelagt for at det ikke skulle bli tatt av dauphin Louis. I 1220 ble det gjenbefestet av Henrik III. 

I 1287 ble Englands sørkysten herjet av stormer i flere måneder, og de myke sandsteinsklippene gav etter. Store deler av klippen falt ut i havet og tok deler av borgen med seg. 

I 1339 og 1377 ble Hastings angrepet av franske styrker, og mange hus ble brent ned. Borgen ble ikke restaurert, og gjennom det neste århundret gled stadig mer ut i havet. I midten av det 16. århundre ble klostrene oppløst, og dermed var det ikke lenger noen kirkelig tilstedeværelse ved borgen. Pelhamslekten kjøpte eiendommen, og brukte den til jordbruk. Ruinene ble så overgrodd at man glemte hvor de befant seg. 

Under andre verdenskrig ble ruinene ytterligere skadet da Hastings ble bombet. Eiendommen ble så kjøpt av Hastings Corporation i 1951. Ruinene ble gravet frem og gjort til en turistattraksjon.

Litteratur
----------

* Plantagenet Somerset Fry: *The David & Charles Book of Castles*. David & Charles, 1980. ISBN 0-7153-7976-3

|  |  |
| --- | --- |
| Oppslagsverk/autoritetsdata | GeoNames
 |
**Pingvinen** (**Oswald Chesterfield Cobblepot**) er en amerikansk tegneseriefigur utgitt av DC Comics. Superskurken ble skapt av Bob Kane og Bill Finger i 1941. Pingvinen er en av Batmans mest varige fiender og tilhører kollektivet av fiender som utgjør Batmans «rogues gallery».

Pingvinen er en Gotham-gangster som tenker på seg selv som «Herren av Kriminalitet». Han er ofte sett med monokkel, flosshatt, og smoking mens han bærer sin signatur-paraply. Figuren vises oftest som en kort, overvektig mann med en lang nese. Pingvinen bruker høyteknologiske paraplyer som ulike verktøy. Hans paraplyer har blitt brukt som skytevåpen, gass-våpen, sverd/kniver, et mini-helikopter og mange andre ukonvensjonelle verktøy. Pingvinen eier og driver nattklubben Iceberg Lounge som gir et skjul for hans kriminelle aktivitet. Batman bruker noen ganger nattklubben som en kilde til informasjon fra den kriminelle underverdenen. I motsetning til de fleste av Batmans «rogues gallery», er Pingvinen helt tilregnelig og i full kontroll over sine handlinger, noe som gir ham ett unikt forhold til Batman. Ifølge skaperen Bob Kane, var figuren inspirert av reklamemaskoten til Kool-sigaretter på 1940-tallet; en pingvin med en hatt og stokk.

Figuren har vært omtalt i ulike medier, inkludert filmer, tv-serier og tv-spill. For eksempel har Pingvinen blitt spilt av Paul Williams og David Ogden Stiers i DC-animert univers, Tom Kenny i *Batman*, og Nolan North i *Batman: Arkham* videospillserien. Hans live-action-etterligninger inkluderer Burgess Meredith i 1960-årenes *Batman*-tv-serie og dens spin-off-film, Danny DeVito i *Batman Returns*, og Robin Lord Taylor i tv-serien *Gotham*. Pingvinen er også sentral i filmen *The Batman* som er planlagt utgitt i oktober 2021. Colin Farrell har rollen som Pingvinen, mens Robert Pattinson spiller Batman.

Referanser
----------

1. ↑  «Koronaviruset utsetter The Batman til oktober 2021». *730.no*. 21. april 2020. Besøkt 24. august 2020.
2. ↑  Johannes Fjeld (24. august 2020). «Ugjenkjennelig i ny film». *Dagbladet*. Besøkt 24. august 2020.

Eksterne lenker
---------------

* (en) Offisielt nettsted Rediger på Wikidata

* (en) Penguin (comics) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Rema** er en landsby i Amhara-regionen i Etiopia, 220 km nord for Addis Abeba.

Landsbyen har en elektrisitetsforsyning som nesten utelukkende kommer fra egne solpaneler.

I 2005 var det planen å skaffe en dieselgenerator for å skaffe strøm til hus, skoler, småforretninger og en helseklinikk. Innbyggerne ville ikke ta i mot gaven; de mente at de ikke ville ha råd til de stadig stigende dieselprisene og dermed bare ville ha generatoren i gang i kortere perioder per dag. I tillegg hadde de observert solpaneler i bruk i nabobosettingen Kechemober. Disse var blitt installert i 29 husstander og en skole takket være et pilotprosjekt for en tysk stiftelse.

Folk i Rema ville også ha solpaneler. Etter at de hadde fått grundig opplæring i sammensetninge, installasjon og drift av solpanlene ble det installert 1100 enheter der i 2007. Mikrofinansiering muliggjorde at de kunnre betale kostnadene. I 2011 var antallet installerte enheter 2200. Med unntak for den nattlige gatebelysning og belysning med LED-lys i hjem og skole (særlig for voksenopplæring kveldstid) benyttes solenergi til alt; vannpumper, renseanlegg, kjøleskap og fjernsyn. Ettersom parafin ikke lenger brukes for opplysning, har promlener med røyk og pustebesvær avtatt.

Denne tidlige bruk av solenergi tiltrakk seg i 2008 et besøk til landsbyen av den amerikanske president Bill Clinton og hans datter Chelsea Clinton.

Referanser
----------

1. ↑  Harald Schützeichel, Ethiopia solar. The initiation of a solar trade in Ethiopia, 2005-2011
2. ↑  http://news.bbc.co.uk Sun energy empowers Ethiopian village (viewed on January 10, 2014)
3. ↑  «Arkivert kopi» (PDF). Arkivert fra originalen (PDF) 6. mars 2016. Besøkt 5. mars 2016.  *Claudia Braden*, Solar Energy and Rural Development-an exploration into end-users' impact evaluation
4. ↑  http://www.theguardian.com Power to the people (viewed on January 10, 2014)
**John Ole Askedal** (født 30. juli 1942 i Arendal) er en norsk filolog. Han er professor emeritus ved Universitetet i Oslo og var inntil sommeren 2012 professor i tysk språkvitenskap. 

Askedal gjennomførte Forsvarets russiskkurs og er senere utdannet cand.philol. ved UiO i 1969 med filosofi grunnfag, nordisk mellomfag, russisk mellomfag og tysk hovedfag. Han var universitetslektor ved Universitetet i Trondheim 1970-1975, og ble ansatt ved Universitetet i Oslo i 1976, hvor han ble dosent i 1976 og professor i tysk språkvitenskap i 1986. Han har vært bestyrer for Germanistisk institutt og leder av Nasjonalt fagråd for tysk. Han har publisert rundt 500 vitenskapelige og andre faglige arbeider, særlig om tysk, germansk og nordisk språk og litteratur.

Fra 1995 var han redaktør av Norsk Lingvistisk Tidsskrift.

Han er medlem av Det Norske Akademi for Språk og Litteratur (fra 1994), hvor han i perioden 1996-2010 var visepreses og fra 2021 er preses. Han har også vært medlem av Norsk språkråd i ti år fra 1996. 

Askedal er medlem av Det Norske Videnskaps-Akademi (fra 1990) og Det Kongelige Norske Videnskabers Selskab (fra 2007).

Referanser
----------

1. ↑   Autorités BnF, BNF-ID 12052958r, catalogue.bnf.fr, besøkt 30. desember 2019[Hentet fra Wikidata]
2. ↑  80 års omtale i Aftenposten 2022

Eksterne lenker
---------------

* (no) Publikasjoner av John Ole Askedal i forskningsdokumentasjonssystemet CRIStin
* (no) Publikasjoner av John Ole Askedal i BIBSYS

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CRIStin
 |
The Cenotaph i Whitehall, London i november 2014 med kranser fra Remembrance Day
**Remembrance Day** (også uformelt kjent som **Poppy Day**) er en minnedag for falne i krig observert i Samveldet av nasjoner siden slutten av første verdenskrig i 1919. Den springer ut fra markeringen av Armistice Day 11. november og markes normalt samme dag, mens i Storbritannia markes den på søndagen nærmest 11. november, kalt Remembrance Sunday.

Inspirert av diktet "In Flanders Fields" har siden 1921 en kunstig, rød minnevalmue blitt brukt som symbol på dagen.

Historie
--------

En avtale om opphør av krigshandlingene på vestfronten ble inngått mellom Ententemaktene og Tyskland den 11. november 1918 kl. 5 og ble iverksatt kl. 11 samme dag.

I forkant av 11. november 1919 utstedte Georg V av Storbritannia en proklamasjon hvor han kalte for en 2 minutters stillhet på dagen til ære for de falne: "‘All work, all sound, and all locomotion should cease, so that in perfect stillness the thoughts of everyone may be concentrated on reverent remembrance of the glorious dead".

Felles tradisjon
----------------

Den 11.november som også kalles Armistice Day markeres klokken 11 med at The Last Post spilles, etterfulgt av lesning av Ode of Remembrance og 2 minutters stillhet. Deretter spilles reveljen.

Canada
------

I 1921 vedtok Canadas parlament Armistice Day Bill som fastsatte markeingen av første verdenskrig slutt til den første mandagen i uka som 11. november lå i. Dette falt i tid sammen med feiringen av Thanksgiving Day. Markeringen hadde liten oppslutning utover krigsveteraner og deres familier, som samlet seg i kirker. Etter den canadiske regjering i 1931 omdøpte dagen til Remembrance Day til minne of falne soldater og satte dagen fast til 11. november økte oppslutningen. Siden gikk den i bølger, men økte etter 50-års markeringen for slutten av andre verdenskrig i 1995.

Dagen er offisiell fridag i seks av ti provinser og alle tre territoriene. Den er ikke en nasjonal høytidsdag, men føderalt ansatte har fri på dagen.

Referanser
----------

1. ↑  What is Armistice Day, why do we wear poppies, and when is Remembrance Sunday? The Telegraph, 11. november 2016. Lest 7. juni 2017
2. ↑  From the archive, 7 November 1919: The King's plan for silence on Armistice Day *The Guardian*. Opprinnelig 7. november 1919, gjengitt fra arkivet 11. november 2014. Lest 7. juni 2017
3. ↑  Two Minute Silence British Legion. Lest 7. juni 2017
4. 1 2  Remembrance Day Canadian War Museum. Lest 7. juni 2017
5. ↑  Remembrance Day: Should it be an official holiday? *Huffington Post*, Canada

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia
 |
**Hatanagi vannkraftverk** er et kompleks med to demninger og installsjoner i elven Ōi i prefekturet Shizuoka i det sørøstre Japan. 

*Hatanagi I* er en demning som er 125 meter høy og 275 meter bred, og en betong gravitasjonsdam. Den eies av Chubu Electric Power Company og har en total, installert produksjonskapasitet på 137 MW. Anlegget ble bygget ut i årene 1957–1961. Oppdemmingen skaper reservoaret kalt Hatanagisjøen, som er et av reservoarene for pumpekraftverket her, og som bruker reservoaret fra *Hatanagi II* som nedre reservoar.

*Hatanagi II* er en mindre demning nedenfor *Hatanagi I*, sistnevnte skaper en produksjonskapasitet på 85 MW. Dette er også et pumpekraftverk, som skaper nedre reservoar for *Hatanagi I*.

Hele komplekset er et resultat av aktiv investeringspolitikk på 1950-tallet. ligger i en nasjonalpark, kalt Minami-alpenes nasjonalpark. Anleggene baserer seg også på vannkilder som brukes til drikkevann.

Referanser
----------

1. ↑   www.chuden.co.jp[Hentet fra Wikidata]

Eksterne lenker
---------------

* Chubu Electric home page – oversikt over Hatanagi-anlegget.

Hatanagi II.

  


|  |  |
| --- | --- |
| Oppslagsverk/autoritetsdata | GeoNames
 |
**Millimeter kvikksølv** er en enhet for trykk med symbolet **mmHg** (fra *millimeter hydrargyrum*). Enheten stammer fra kvikksølvbarometeret, som først ble tatt i bruk i 1643 av Evangelista Torricelli, en elev av Galileo Galilei. Den brukes imidlertid fremdeles i enkelte sammenhenger innen for helsevesenet som enhet for måling av blodtrykk. 

Enheten er definert som trykket fra en 1 millimeter høy kvikksølvsøyle, når tettheten til kvikksølv er 13,5951 g/cm3 og tyngdeakselerasjonen er 9,80665 m/s2:

1 mmHg = 13,5951 g/cm3 x 9,80665 m/s2 x 1 mm = 133.322387415 Pa
Enhetens temperaturavhengighet kommer fra tetthetens temperaturavhengighet. Tettheten 13,5951 g/cm3 er kvikksølvs tetthet ved omtrent 0 °C.

Torr
----

Trykkenheten torr var tidligere definert lik én mmHg, men ble i 1954 redefinert for å gjøre enheten uavhengig av temperatur og tyngdeakselerasjon. Torr ble definert som én til 760 standardatmosfærer, som er tilnærmet likt én mmHg:

1 Torr = 0,999 999 857 533 699... mmHg
For alle vanlige praktiske formål er dermed 1 Torr lik 1 mmHg. Merk at symbolet Torr skrives med stor forbokstav, mens enheten torr ikke gjør det (med mindre det følger av vanlige rettskrivingsregler).

Se også
-------

* Tommer kvikksølv

Konverteringstabell for vanlige trykkenheter| * v
* d
* r
 | Pascal | Bar | Teknisk atmosfære | Standardatmosfære | Torr | Pund per kvadrattomme |
| --- | --- | --- | --- | --- | --- | --- |
| Pa | bar | at | atm | Torr | psi |
| 1 Pa | ≡ 1 N/m2 | 10−5 | 1,0197×10−5 | 9,8692×10−6 | 7,5006×10−3 | 145,04×10−6 |
| 1 bar | 105 | ≡ 106 dyn/cm2 | 1,0197 | 0,98692 | 750,06 | 14,5037744 |
| 1 at | 0,980665 ×105 | 0,980665 | ≡ 1 kp/cm2 | 0,96784 | 735,56 | 14,223 |
| 1 atm | 1,01325 ×105 | 1,01325 | 1,0332 | ≡ *p0* | 760 | 14,696 |
| 1 Torr | 133,322 | 1,3332×10−3 | 1,3595×10−3 | 1,3158×10−3 | = 1/760 atm ≈ 1 mmHg | 19,337×10−3 |
| 1 psi | 6,895×103 | 68,948×10−3 | 70,307×10−3 | 68,046×10−3 | 51,715 | ≡ 1 lb*F*/in2 |


|  |  |
| --- | --- |
| Oppslagsverk/autoritetsdata | Store norske leksikon
 |
**John Orozco** (født 30. desember i 1992 i The Bronx, New York City) er en amerikansk turner.

John Orozco ble født i 1992 i Bronx av foreldrene William og Damaris og vokste opp i et strøk dominert av personer med bakgrunn fra Puerto Rico. På grunn av foreldrenes begrensede økonomi fikk han i barndommen økonomiske rabatter og økonomisk støtte for å kunne bedrive trening. Han bor og trener nå i Colorado Springs.

Han var med på det amerikanske laget som vant bronse i mangekamp for lag, herrer under verdensmesterskapet i turn i Tokyo.

Under Sommer-OL 2012 i London var han med på det amerikanske laget som kom på femteplass i mangekamp for lag, herrer. I individuell mangekamp kom han på åttendeplass.

Referanser
----------

1. ↑  John Orozco London2012.com, hentet 1. august 2012
2. ↑  John Orozco Usagym.com, hentet 1. august 2012
3. ↑  Out of the Bronx, a Gymnast Sets Sights on Gold New York Times, 2.mars 2012
4. ↑  Men's Individual All-Around[*død lenke*] London2012.com, hentet 1. august 2012

Eksterne lenker
---------------

* (en) John Orozco – Olympics.com Rediger på Wikidata

* (en) John Orozco – Olympedia Rediger på Wikidata

* (en) John Orozco – Sports-Reference (OL-resultater – arkivert) Rediger på Wikidata

* (en) John Orozco – FIG Rediger på Wikidata

* (en) John Orozco – FIG Rediger på Wikidata

* (en) John Orozco – USA Gymnastics Rediger på Wikidata